Document ID: 32013R0357

A BIZOTTSÁG 357/2013/EU VÉGREHAJTÁSI RENDELETE
(2013. április 18.)
a 903/2009/EK rendeletnek és a 373/2011/EU végrehajtási rendeletnek a brojlercsirkék és a tojóbaromfiktól eltérő, kevésbé jelentős madárfajok számára készült takarmány-adalékanyagként felhasznált Clostridium butyricum FERM BP-2789 készítmény minimális tartalma tekintetében történő módosításáról (az engedély jogosultja: Miyarisan Pharmaceutical Co. Ltd, a Miyarisan Pharmaceutical Europe S.L.U. képviseletében)
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
mivel:
(1)
A 903/2009/EK bizottsági rendelet (2) a brojlercsirkék vonatkozásában, a 373/2011/EU bizottsági végrehajtási rendelet (3) pedig a tojóbaromfiktól eltérő, kevésbé jelentős madárfajok, elválasztott malacok és (elválasztott) kevésbé jelentős sertésfélék vonatkozásában tíz évre engedélyezte az állattenyésztésben alkalmazott adalékanyagok adalékanyag-kategóriába tartozó Clostridium butyricum (FERM BP-2789) készítmény takarmány-adalékanyagként történő felhasználását.
(2)
Az 1831/2003/EK rendelet 13. cikke (3) bekezdésének megfelelően az engedély jogosultja a szóban forgó készítményre vonatkozó engedély feltételeinek módosítását javasolta abban a tekintetben, hogy minimális tartalma a teljes értékű takarmányban 5 × 108 CFU/kg mennyiségről csökkenjen 2,5 × 108 CFU/kg mennyiségre a brojlercsirkék és a tojóbaromfiktól eltérő, kevésbé jelentős madárfajok esetében. A kérelemhez csatolták a kérelmet alátámasztó adatokat. A Bizottság továbbította a kérelmet az Európai Élelmiszerbiztonsági Hatóságnak (a továbbiakban: Hatóság).
(3)
A Hatóság 2012. december 11-i véleményében (4) megállapította, hogy a javaslatban szereplő új felhasználási feltételek mellett a készítmény a kért minimális 2,5 × 108 CFU/kg mennyiségben is alkalmas lehet a teljesítmény javítására a brojlercsirkék és a tojóbaromfiktól eltérő, kevésbé jelentős madárfajok esetében. A Hatóság szerint nem szükséges a forgalomba hozatalt követő nyomon követésre vonatkozóan külön követelményeket támasztani. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra alkalmazott analitikai módszerről szóló jelentést.
(4)
Az 1831/2003/EK rendelet 5. cikkében előírt feltételek teljesülnek.
(5)
A 903/2009/EK rendeletet és a 373/2011/EU végrehajtási rendeletet ezért ennek megfelelően módosítani kell.
(6)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A RENDELETET:
1. cikk
A 903/2009/EK rendelet mellékletének „Minimális tartalom” oszlopában az „5 × 108 CFU” szöveg helyébe a „2,5 × 108” szöveg lép.
2. cikk
A 373/2011/EU végrehajtási rendelet mellékletének „Minimális tartalom” oszlopában a „kevésbé jelentős madárfajok (a tojóbaromfik kivételével)” kategóriára meghatározott „5 × 108 CFU” szöveg helyébe „2,5 × 108” szöveg, a „malacok (elválasztott) és kevésbé jelentős disznófélék (elválasztott)” kategória esetében pedig a „2,5 × 108 CFU” szöveg helyébe „2,5 × 108” szöveg lép.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. április 18-án.

Labels: 17
20
0
3
6